b'\n_START_ARTICLE_\nChamonix\n_START_SECTION_\nGeografi\n_START_PARAGRAPH_\nChamonix er lokalisert 45\xc2\xb055\xe2\x80\xb28\xe2\x80\xb3N 6\xc2\xb051\xe2\x80\xb255\xe2\x80\xb3\xc3\x98 og ligger p\xc3\xa5 ca. 1030 moh. Chamonix-dalen l\xc3\xb8per nord\xc3\xb8st til sydvest og igjennom dalen renner elven Arve. P\xc3\xa5 den s\xc3\xb8r\xc3\xb8\xc3\xb8stlige siden av Chamonix ligger Mont Blanc, det h\xc3\xb8yeste fjellet i Vest-Europa med sine 4807 moh. Mens p\xc3\xa5 den nordvestlige siden av byen ligger fjelltoppen Le Br\xc3\xa9vent (2525 moh.). En rekke andre landsbyer h\xc3\xb8rer ogs\xc3\xa5 innunder kommunen, blant disse er: Les Bossons (1012 moh.), Les Praz (1060 moh.), Argenti\xc3\xa8re (1252 moh.) og Le Tour (1462 moh.). Chamonix grenser til Aostadalen i Italia gjennom Mont Blanc-tunnelen og Martigny i Sveits igjennom Col de Montets passet (1461 moh.).\n_START_SECTION_\nSeverdigheter\n_START_PARAGRAPH_\nS\xc3\xb8r for Chamonix ligger flere fjeltopper, blant annet Aiguille du Midi (3842 moh.) og Mont Blanc (4807 moh.). For \xc3\xa5 komme opp til Mont Blanc m\xc3\xa5 man benytte en gondolbane halvveis opp. Etter det kan man klatre opp langs isbreer. Det er ogs\xc3\xa5 mulighet til \xc3\xa5 ta hele gondolbanen til toppen av Aiguille du Midi. Derfra ser man over til Mont Blanc.'